Source: http://www.bihon.ro/csm-csu-oradea-aproape-de-finala-mare/2048617
Timestamp: 2019-05-20 05:13:57+00:00

Document:
CSM CSU Oradea, aproape de finala mare! - BIHON
la	26. mai 2018 03:32
Echipa orădeană a câștigat cu scorul de 76-64 meciul trei al seriei cu BC CSU Sibiu.
CSM CSU a obținut o victorie incontestabilă în fața Sibiului în prima partidă de la Oradea, din cadrul semifinalei Ligii Naționale de baschet masculin. Echipa noastră a dominat cu autoritate întâlnirea și s-a aflat la conducere în totalitatea timpului de joc.
Gazdele s-au detașat în primul sfert la 17 puncte, scor 25-8, după care sibienii au mai redus din ecart, scor 25-16, această diferență păstrându-se cu aproximație în tot restul meciului. CSM CSU a condus la pauza mare tot cu nouă puncte, scor 39-30, după care oaspeții s-au apropiat la șase puncte, scor 53-47, consemnându-se cea mai mică diferență de pe tabelă. În sfertul patru, echipa orădeană a mărit intensitatea jocului, s-a apărat cu exactitate și a fost mai inspirată în faza de atac. Kariniauskas, Gajovic și din nou Kariniauskas, cu un coș de la distanță, au mărit din nou avantajul gazdelor în primele minute ale ultimei secvențe, scor 60-47 și sibienii nu au mai putut să revină în joc până la final. Gazdele au gestionat foarte bine minutele rămase, impunându-se fără probleme într-un final liniștit, scor 76-64.
CSM CSU Oradea conduce cu 2-1 la general și mai are nevoie de o singură victorie pentru accederea în finala mare a ediției. Echipa noastră a beneficiat în meciul de vineri de o susținere energică din partea suporterilor săi, care au umplut până la refuz arena. Cele de-al patrulea meci, care sperăm să fie totodată ultimul al seriei, va avea loc duminică, de la ora 20:00.
CSM CSU Oradea – BC CSU Sibiu 76-64 (25-16, 14-14, 14-17, 23-17)
CSM CSU Oradea: Nicolescu 8 (1×3), Gajovic 12 (2×3), Denison 8 (2×3), Kariniauskas 17 (2×3), Richard 17 (2×3), Țîbîrnă, Mandache 6, Zeno 6, Valeika 2, Fometescu. Nu au jucat: Gavrilă, Lázár. Antrenor: Cristian Achim. Asistenți: Milan Mitrovic, Marius Marinău
BC CSU Sibiu: Brosser, Cooper Williams 10 (1×3), Laser 5, Kinnard 4, Pratt 16 (4×3), Paliciuc 7 (1×3), B. Popescu 3 (1×3), Dragoste 2, Davis 5, Capers 10 (2×3). Nu au jucat: Petică, D. Gheorghe. Antrenor: Dan Fleșeriu. Asistent: Cătălin Vulc
Arbitri: Bogdan Podar, Șerban Rașoga, Sorin Drugău. Comisar FR Baschet: Mircea Martiș
Taguri: CSM CSU Oradea, csu sibiu, semifinale

References: CSM 
 CSM 

CSM 

CSM 

CSM 
 CSM